stanford-oval/wikipedia huggingface dataset:
ธนาคารกรุงไทย
ประวัติ > รวมกิจการ

ด้วยนโยบายของเสริม วินิจฉัยกุล อดีตรัฐมนตรีว่าการกระทรวงการคลัง ที่เห็นว่าธนาคารพาณิชย์ของรัฐบาลควรมีเพียงแห่งเดียวเท่านั้น ขณะที่ในเวลาดังกล่าว รัฐบาลไทยเข้าถือหุ้นใหญ่ ในธนาคารพาณิชย์ถึงสองแห่ง ประกอบด้วย ธนาคารมณฑล จำกัด ซึ่งก่อตั้งเมื่อวันที่ 28 กันยายน พ.ศ. 2485 และ ธนาคารเกษตร จำกัด ที่ก่อตั้งโดยสุริยน ไรวา ตั้งแต่ 6 มิถุนายน พ.ศ. 2493 กระทรวงการคลังจึงประกาศ ให้ควบรวมกิจการของธนาคารทั้งสองดังกล่าว โดยก่อตั้งขึ้นในชื่อใหม่ว่า ธนาคารกรุงไทย จำกัด เมื่อวันที่ 14 มีนาคม พ.ศ. 2509 และใช้อาคารสำนักงานใหญ่แห่งเดิมของธนาคารเกษตรเป็นสำนักงานใหญ่ของธนาคารกรุงไทยในยุคแรก ต่อมาอาคารดังกล่าวมีพื้นที่คับแคบ ไม่สามารถรองรับกิจการ ซึ่งขยายตัวขึ้นอย่างมาก ธนาคารจึงทำการย้ายสำนักงานใหญ่ ไปยังอาคารเลขที่ 35 ถนนสุขุมวิท แขวงคลองเตยเหนือ เขตวัฒนา ตั้งแต่ปี พ.ศ. 2525 จนถึงปัจจุบัน สำหรับอาคารที่เยาวราชในทุกวันนี้ นอกจากคงใช้เป็นสาขาเยาวราชแล้ว ยังปรับปรุงส่วนหนึ่งของอาคารให้เป็นหอศิลป์กรุงไทยด้วย
ประวัติ > จดทะเบียนในตลาดหลักทรัพย์และแปรสภาพ

เมื่อวันที่ 26 มิถุนายน พ.ศ. 2532 ก่อนจะเปิดการซื้อขายอย่างเป็นทางการในวันที่ 2 สิงหาคม ปีเดียวกัน และแปรสภาพเป็นบริษัทมหาชน เมื่อวันที่ 24 มีนาคม พ.ศ. 2537 ตามลำดับ ปัจจุบันกระทรวงการคลังยังคงเป็นผู้ถือหุ้นใหญ่ โดยถือผ่านกองทุนเพื่อการฟื้นฟูและพัฒนาระบบสถาบันการเงิน
ธนาคารกรุงไทยเป็นธนาคารพาณิชย์ที่มีนัยต่อความเสี่ยงเชิงระบบในประเทศประจำปี พ.ศ. 2560 ตามประกาศธนาคารแห่งประเทศไทย ที่ สนส. 17/2560
ประวัติ > สถานภาพความเป็นรัฐวิสาหกิจ

วันที่ 3 พฤศจิกายน 2563 กองทุนเพื่อการฟื้นฟูและพัฒนาระบบสถาบันการเงิน (ในฐานะผู้ถือหุ้นมากกว่าร้อยละ 50) ได้มีหนังสือแจ้งธนาคาร ในเรื่องที่สำนักงานคณะกรรมการกฤษฎีกามีหนังสือแจ้งผลการพิจารณาเกี่ยวกับสถานภาพของกองทุนฯ และธนาคารว่า ธนาคารไม่มีลักษณะเป็นรัฐวิสาหกิจ ตามพระราชบัญญัติวิธีการงบประมาณ พ.ศ. 2561
ประวัติ > ธนาคารอื่นที่รับโอนกิจการและโอนบริการ

รับโอนกิจการ ธนาคารสยาม จำกัด (ที่เปลี่ยนชื่อเมื่อวันที่ 12 มกราคม พ.ศ. 2527 มาจากชื่อเดิมคือ ธนาคารเอเชียทรัสต์ จำกัด ซึ่งก่อตั้งเมื่อวันที่ 5 มีนาคม พ.ศ. 2508) เมื่อวันที่ 17 สิงหาคม พ.ศ. 2530 โดยแยกส่วนงานกำกับดูแลลูกหนี้เดิม โอนไปให้แก่บริษัท ทิพยสิน จำกัด
รับโอนกิจการ ธนาคารกรุงเทพฯ พาณิชย์การ จำกัด (มหาชน) ซึ่งมีสำนักงานใหญ่ ตั้งอยู่ที่ถนนสุรศักดิ์ (ปัจจุบันเป็นที่ทำการของบริษัท บริหารสินทรัพย์ กรุงเทพพาณิชย์ จำกัด (มหาชน) หรือ บสก.) ซึ่งยุติการดำเนินกิจการ เมื่อวันที่ 17 สิงหาคม พ.ศ. 2541 โดยรับโอนเฉพาะทรัพย์สิน หนี้สิน งบประมาณที่มีคุณภาพ และเงินฝากของลูกค้าธนาคารดังกล่าว
รับโอนกิจการ ธนาคารมหานคร จำกัด (มหาชน) (ที่เปลี่ยนชื่อเมื่อวันที่ 4 กรกฎาคม พ.ศ. 2520 มาจากชื่อเดิมคือ บริษัท แบงก์ตันเปงชุน จำกัด ซึ่งก่อตั้งเมื่อวันที่ 6 พฤษภาคม พ.ศ. 2477 และเปลี่ยนชื่อครั้งแรกเป็น ธนาคารไทยพัฒนา เมื่อวันที่ 28 ธันวาคม พ.ศ. 2503 ตามลำดับ) ซึ่งมีสำนักงานใหญ่ ตั้งอยู่ในซอยสวนมะลิ (ปัจจุบันเป็นธนาคารกรุงไทย สาขาสวนมะลิ) เมื่อวันที่ 2 พฤศจิกายน พ.ศ. 2541
โอนบริการทางการเงิน ตามกฎหมายชะรีอะฮ์ในศาสนาอิสลาม หรือที่นิยมเรียกว่า ธนาคารกรุงไทยชะรีอะฮ์ ให้แก่ธนาคารอิสลามแห่งประเทศไทย เมื่อวันที่ 9 พฤศจิกายน พ.ศ. 2548
ประวัติ > ก้าวสู่ยุคแห่ง Mobile Banking

พ.ศ. 2561 ธนาคารกรุงไทยได้เปิดตัวแอปพลิเคชัน Krungthai NEXT และ เป๋าตัง สำหรับทำธุรกรรมออนไลน์ผ่านโทรศัพท์มือถือแบบสมาร์ทโฟน โดยแอปพลิเคชัน Krungthai NEXT เป็นแอปพลิเคชันปิดที่ให้บริการเฉพาะลูกค้าที่มีบัญชีเงินฝากกับธนาคารกรุงไทยเท่านั้น ส่วน เป๋าตัง เป็นแอปพลิเคชันเปิด ประชาชนคนไทยทุกคนสามารถสมัครแอปพลิเคชันเป๋าตังเพื่อใช้รับสิทธิ์ต่าง ๆ จากทางภาครัฐ เช่น โครงการชิมช้อปใช้ โครงการคนละครึ่ง โดยรับเงินผ่านกระเป๋าเงินอิเล็กทรอนิกส์ G-Wallet ซึ่งมี Wallet ID 15 หลัก ขึ้นต้นด้วย 006-xxxxxxxx-xxxx (006 เป็นรหัสของธนาคารกรุงไทย) นอกจากนี้ในแอปพลิเคชันเป๋าตังยังมีการขยายการบริการในปีถัด ๆ มา โดยการเปิดให้ประชาชนซื้อสลากดิจิทัลในราคา 80 บาท, ซื้อพันธบัตรรัฐบาลผ่านวอลเล็ต สบม., ซื้อ-ขายหุ้นกู้ และผูกบัญชีธนาคารกรุงไทยเพื่อทำธุรกรรมผ่านแอปพลิเคชันเป๋าตัง
พ.ศ. 2562 เปิดตัวผลิตภัณฑ์เงินฝาก Krungthai NEXT Savings ซึ่งเป็นบัญชีเงินฝากออมทรัพย์แบบไม่มีสมุดคู่ฝาก รับฝากเฉพาะลูกค้าบุคคลธรรมดาและไม่สามารถเปิดบัญชีร่วมได้ ลูกค้าต้องมีอีเมลแอดเดรสและสมัครใช้บริการ Krungthai NEXT ด้วย ลูกค้าสามารถเปิดบัญชี Krungthai NEXT Savings ผ่านสาขาหรือแอปพลิเคชัน Krungthai NEXT ก็ได้ อัตราดอกเบี้ยปัจจุบัน (พ.ศ. 2567) อยู่ที่ 1.50% สำหรับเงินฝากไม่เกิน 2,000,000 บาท และ 0.65% สำหรับส่วนที่เกิน 2,000,000 บาท แต่หากเปิดบัญชีผ่านสาขาจะได้รับดอกเบี้ย 0.65% ตั้งแต่บาทแรก ส่วนลูกค้าที่เลือกเปิดบัญชีเงินฝากแบบมีสมุดคู่ฝาก จะได้รับอัตราดอกเบี้ย (พ.ศ. 2567) ที่ 0.30% ตั้งแต่บาทแรก และเมื่อทำรายการโดยไม่ใช้สมุดคู่ฝากเกินกว่า 20 รายการ ระบบจะรวมยอดที่เกิดขึ้นเป็นด้านฝากและด้านถอนอย่างละ 1 รายการ
พ.ศ. 2566 ธนาคารกรุงไทยได้ประกาศเก็บค่าธรรมเนียมการถอนเงินไม่ใช้บัตร 10 บาท/ครั้ง โดยให้เหตุผลว่าเพื่อเป็นการส่งเสริมให้ประเทศไทยก้าวเข้าสู่สังคมไร้เงินสด อย่างไรก็ดีการเก็บค่าธรรมเนียมดังกล่าวได้รับเสียงวิพากษ์วิจารณ์เป็นอย่างมาก ธนาคารจึงต้องเลื่อนการเก็บค่าธรรมเนียมดังกล่าวออกไปอย่างไม่มีกำหนด
บริษัทในกลุ่มธุรกิจทางการเงินของธนาคาร > ธุรกิจที่เกี่ยวข้องกับการให้สินเชื่อ

บริษัท กรุงไทยธุรกิจลีสซิ่ง จำกัด (KTBL)
บริษัท บัตรกรุงไทย จำกัด (มหาชน) (KTC)
บริษัท กรุงไทย ไอบีเจ ลิสซิ่ง จำกัด (KTIBJ)
บริษัท กรุงไทย ออโต้ลีส จำกัด (KTA)
บริษัทในกลุ่มธุรกิจทางการเงินของธนาคาร > ธุรกิจด้านตลาดทุนและที่ปรึกษาทางการเงิน

บริษัทหลักทรัพย์ กรุงไทย เอ็กซ์สปริง จำกัด (KTX)
บริษัทหลักทรัพย์จัดการกองทุน กรุงไทย จำกัด (มหาชน) (KTAM)
บริษัท เคทีบี แอดไวซ์เซอร์รี่ จำกัด (KTBA)
บริษัทในกลุ่มธุรกิจทางการเงินของธนาคาร > ธุรกิจประกัน

บริษัท กรุงไทย-แอกซ่า ประกันชีวิต จำกัด (มหาชน) (KTAL)
บริษัท กรุงไทยพานิชประกันภัย จำกัด (มหาชน)  (KPI)
บริษัทในกลุ่มธุรกิจทางการเงินของธนาคาร > ธุรกิจสนับสนุน

บริษัท กรุงไทย คอมพิวเตอร์ เซอร์วิส จำกัด (KTBCS)
บริษัท รักษาความปลอดภัย กรุงไทยธุรกิจบริการ จำกัด (KTBGS)
บริษัท กรุงไทยกฎหมาย จำกัด (KTBLAW)
รายนามประธานกรรมการ

หลวงอรรถปรีชาชนูปการ (ฉอรรถ แสนโกศิก) (พ.ศ. 2509-2513)
นายสมภพ โหตระกิตย์ (พ.ศ. 2513-2518)
นายอำนวย วีรวรรณ (พ.ศ. 2518-2520)
นายชาญชัย ลี้ถาวร (พ.ศ. 2520-2525)
นายพนัส สิมะเสถียร (พ.ศ. 2525-2535)
นายบัณฑิต บุณยะปานะ (พ.ศ. 2535-2536)
นายอรัญ ธรรมโน (พ.ศ. 2536-2538)
หม่อมราชวงศ์จัตุมงคล โสณกุล (พ.ศ. 2538-2540)
นายศุภชัย พิศิษฐวานิช (พ.ศ. 2540-2543)
นายสมใจนึก เองตระกูล (พ.ศ. 2543-2545)
พลเอก มงคล อัมพรพิสิฏฐ์ (พ.ศ. 2545-2548)
นายศุภรัตน์ ควัฒน์กุล (พ.ศ. 2548-2552)
นายวินัย วิทวัสการเวช (พ.ศ. 2552-2553)
นายอารีพงศ์ ภู่ชอุ่ม (พ.ศ. 2553-2556)
นายรังสรรค์ ศรีวรศาสตร์ (พ.ศ. 2556-2558)
นายสมชัย สัจจพงษ์ (พ.ศ. 2558-2561)
นายประสงค์ พูนธเนศ (พ.ศ. 2561-2563)
นายกฤษฎา จีนะวิจารณะ (พ.ศ. 2563-2566)
นายลวรณ แสงสนิท (พ.ศ. 2566-ปัจจุบัน)
ผู้ถือหุ้นรายใหญ่

| ลำดับที่ | รายชื่อผู้ถือหุ้น | จำนวนหุ้นสามัญ | สัดส่วนการถือหุ้น |
| --- | --- | --- | --- |
| 1 | กองทุน เพื่อการฟื้นฟูและพัฒนาระบบสถาบันการเงิน | 7,696,248,833 | 55.07% |
| 2 | บริษัท ไทยเอ็นวีดีอาร์ จำกัด | 834,921,543 | 5.97% |
| 3 | STATE STREET EUROPE LIMITED | 362,902,099 | 2.60% |
| 4 | สหกรณ์ออมทรัพย์ การไฟฟ้าฝ่ายผลิตแห่งประเทศไทย จำกัด | 326,090,300 | 2.33% |
| 5 | กองทุนรวม วายุภักษ์หนึ่ง โดย บลจ.เอ็มเอฟซี จำกัด (มหาชน) | 305,775,658 | 2.19% |
| 6 | กองทุนรวม วายุภักษ์หนึ่ง โดย บลจ.กรุงไทย จำกัด (มหาชน) | 305,775,657 | 2.19% |
| 7 | SOUTH EAST ASIA UK (TYPE C) NOMINEES LIMITED | 203,102,782 | 1.45% |
| 8 | ชุมนุมสหกรณ์ออมทรัพย์แห่งประเทศไทย จำกัด | 197,862,800 | 1.42% |
| 9 | ธนาคารออมสิน | 113,264,822 | 0.81% |
| 10 | THE BANK OF NEW YORK MELLON | 99,837,181 | 0.71% |
สวนลุมพินี

บทความนี้เกี่ยวกับสวนสาธารณะในกรุงเทพมหานคร สำหรับพุทธศาสนสถาน ดูที่ ลุมพินีวัน สำหรับสวนสาธารณะในไฮเดอราบาด ประเทศอินเดีย ดูที่ สวนลุมพินี (ไฮเดอราบาด ประเทศอินเดีย)
| สวนลุมพินี |
| --- | --- |


ประเภท: สวนสาธารณะระดับย่าน
ที่ตั้ง: แขวงลุมพินี เขตปทุมวัน กรุงเทพมหานคร
พิกัดภูมิศาสตร์: 13°43′50″N 100°32′30″E﻿ / ﻿13.73056°N 100.54167°E﻿ / 13.73056; 100.54167
พื้นที่: 142 เอเคอร์ (57 เฮกตาร์) 360 ไร่
เปิดตัว: พ.ศ. 2468 (100 ปีที่แล้ว) (2468)
ผู้ดำเนินการ:   กรุงเทพมหานคร
สถานะ: 04.30 – 22.00 น. ทุกวัน
ขนส่งมวลชน:  ศาลาแดง  สีลม, ลุมพินี


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: พระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัวและสวนลุมพินี
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0005516
 
 
 
สวนลุมพินี หรือที่นิยมเรียกสั้น ๆ ว่า สวนลุม เป็นสวนสาธารณะระดับย่าน และถือเป็นสวนสาธารณะแห่งแรกของประเทศไทย เปิดให้บริการตั้งแต่ปี พ.ศ. 2468 ตั้งอยู่บนถนนพระรามที่ 4 ล้อมรอบด้วยถนนวิทยุ ถนนราชดำริ และถนนสารสิน ในพื้นที่แขวงลุมพินี เขตปทุมวัน กรุงเทพมหานคร ก่อสร้างในรัชสมัยพระบาทสมเด็จพระปกเกล้าเจ้าอยู่หัว บนที่ดินเดิมเนื้อที่ 360 ไร่ในทุ่งศาลาแดงที่เดิมพระบาทสมเด็จพระมงกุฎเกล้าเจ้าอยู่หัวพระราชทานไว้สำหรับจัดงาน "สยามรัฐพิพิธภัณฑ์" เพื่อจัดแสดงสินค้าไทยเป็นครั้งแรก และจัดให้เป็น "สวนสาธารณะ" สำหรับประชาชน พร้อมทั้งพระราชทานนามว่า "สวนลุมพินี" ซึ่งเป็นชื่อสถานที่ประสูติของพระโคตมพุทธเจ้าในประเทศเนปาล แต่พระองค์เสด็จสวรรคตก่อน งานสยามรัฐพิพิธภัณฑ์จึงถูกยกเลิก
ภายในสวน

พระบรมราชานุสาวรีย์พระบาทสมเด็จพระมงกุฎเกล้าเจ้าอยู่หัว สร้างขึ้นในปี พ.ศ. 2485 เพื่อระลึกถึงมหากรุณาธิคุณขององค์ผู้ให้กำเนิดสวนลุมพินี
ลานตะวันยิ้ม ลานเพื่อกิจกรรมนันทนาการที่ออกแบบเพื่อคนพิการโดยเฉพาะ เช่น มีทางลาดแทนขั้นบันได สนามเด็กเล่นชนิดพิเศษ ที่จอดรถคนพิการ และสิ่งอำนวยความสะดวกเพื่อคนด้อยโอกาสครบครัน
สโมสรพลเมืองอาวุโสแห่งเมืองกรุงเทพมหานคร' ตั้งอยู่ ณ อาคารลุมพินีสถาน เป็นที่พบปะสังสรรค์ พักผ่อนออกกำลังกายและฝึกอาชีพของผู้สูงอายุ เปิดบริการเวลา 08.00 – 18.00 น. ทุกวัน และในอาคารยังมีเวทีลีลาศหมุนได้ใช้เป็นที่จัดกิจกรรมลีลาศและฝึกสอนในวันเสาร์ – อาทิตย์
ศูนย์สร้างโอกาสเด็กสวนลุมพินี ให้บริการแนะนำ ปรึกษา ช่วยเหลือ สอนหนังสือแก่เด็กเร่ร่อน เปิดบริการ 10.00 – 19.00 น. ทุกวัน
ห้องสมุดประชาชนสวนลุมพินี เสนอบริการในรูปแหล่งค้นคว้าความรู้จากหนังสือและวิดีทัศน์ เปิดบริการเวลา 08.00 – 20.00 น. วันอังคาร – อาทิตย์
ศูนย์เยาวชนลุมพินี นำเสนอกิจกรรมกีฬา และฝึกสอนแก่เด็กและเยาวชน จัดสถานที่และอุปกรณ์กีฬาไว้ให้บริการสมาชิก เช่น ฟุตบอล ว่ายน้ำ บาสเก็ตบอล ฝึกสอนลีลาศ เปิดบริการ วันจันทร์ – ศุกร์ เวลา 10.00 – 20.00 น. และวันเสาร์ – อาทิตย์ เวลา 10.00 – 18.00 น.
ศูนย์อาหารศรีไทยเดิม จำหน่ายอาหาร เครื่องดื่ม เปิดบริการ เวลา 04.30 – 10.00 น. ทุกวัน
จักรยานน้ำ เป็นจุดบริการของกรุงเทพมหานคร โดยสำนักวัฒนธรรมกีฬาและการท่องเที่ยว อยู่ตรงข้าม    เกาะลอยใกล้ห้องสมุด
ธรรมะในสวนกิจกรรมทางพุทธศาสนา เพื่อเป็นประโยชน์ต่อสังคม โดยมีการทำบุญตักบาตร และแสดงธรรมะโดยพระสงฆ์ ทุกวันอาทิตย์สุดท้ายของเดือน เวลา 06.00 – 08.00 น.
ดนตรีในสวน มีการจัดแสดงดนตรีไทยและสากล เช่น การบรรเลงเพลงจากวง Bangkok Symphony Orchestra (BSO)
สถานที่ตั้ง

สวนลุมพินีถูกล้อมรอบด้วยถนนทั้ง 4 ด้าน ดังนี้
ด้านทิศเหนือ ติดถนนสารสิน
ด้านทิศใต้ ติดถนนพระรามที่ 4
ด้านทิศตะวันออก ติดถนนวิทยุ
ด้านทิศตะวันตก ติดถนนราชดำริ
การเดินทาง > รถไฟฟ้า

รถไฟฟ้ามหานคร : สายเฉลิมรัชมงคล
สถานีสีลม และ สถานีลุมพินี
รถไฟฟ้าบีทีเอส : สายสีลม
สถานีราชดำริ และ สถานีศาลาแดง
การเดินทาง > รถประจำทาง

ถนนพระราม 4 สาย 4(3-36) 14(3-39) 45(3-9E) 46(3-10) 47(3-41) 50(2-7) 67(3-43) 74 76(4-14) 115(1-45) 141(4-24E) 167(4-26) 507(3-13) 514(1-54) 514E(1-55E) 1240 A3 2-28(177)
ถนนวิทยุ สาย 13(3-38) 17(4-3) 50(2-7) 62(3-42) 76(4-14) 514(1-54) A3 2-28(177)
ถนนสารสิน สาย 13(3-38) 17(4-3) 50(2-7) 514(1-54) A3 2-28(177)
ถนนราชดำริ สาย 14(3-39) 15(4-2) 24(2-39) 50(2-7) 74 76(4-14) 77(3-45) 504(1-18E) 514(1-54) A3 2-28(177) 3-53 4-35
สถานที่ใกล้เคียง

ในบริเวณใกล้เคียงสวนลุมพินี ยังเป็นที่ตั้งของสถานที่สำคัญหลายแห่ง เช่น
โรงพยาบาลจุฬาลงกรณ์ สภากาชาดไทย
อับดุลราฮิม เพลส
วัน แบงค็อก
ดุสิต เซ็นทรัล พาร์ค หรือ โรงแรมดุสิตธานีเดิม (กำหนดเปิดบางส่วนประมาณปี พ.ศ. 2568)
แหล่งข้อมูลอื่น

รายละเอียดและภาพของสวนลุมพินี เก็บถาวร 2006-05-16 ที่ เวย์แบ็กแมชชีน
ภาพพาโนรามา 360 องศา สวนลุมพินี
ภาพพาโนรามา 360 องศา สวนลุมพินี บริเวณเกาะกลางน้ำ
วิกิมีเดียคอมมอนส์มีสื่อเกี่ยวกับ สวนลุมพินี
ภาพถ่ายทางอากาศของ สวนลุมพินี
แผนที่และภาพถ่ายทางอากาศของ สวนลุมพินี
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°43′50″N 100°32′30″E﻿ / ﻿13.730556°N 100.541667°E﻿ / 13.730556; 100.541667
| ด ค กสวนสาธารณะในกรุงเทพมหานคร |
| --- | --- | --- |
| ฝั่งพระนคร |  ท้องสนามหลวง  สวนลุมพินี  สวนจตุจักร  สวนสราญรมย์  สวนรมณีนาถ  สวนหลวง ร.9  สวนสมเด็จพระนางเจ้าสิริกิติ์ฯ  สวนวชิรเบญจทัศ  อุทยานเบญจสิริ  สวนเบญจกิติ  สวนป่าเบญจกิติ  สวนสันติชัยปราการ  สวนสาธารณะเฉลิมพระเกียรติเกียกกาย  สวนสันติภาพ  สวนเสรีไทย  สวนรมณีย์ทุ่งสีกัน  สวนกีฬารามอินทรา  สวนพระนคร  สวนปทุมวนานุรักษ์  สวนหนองจอก  สวนป่าวิภาวดี  สวนเฉลิมพระเกียรติ ร.9  สวนสาธารณะเฉลิมพระเกียรติ 6 รอบพระชนมพรรษา  สวนมหาดไทย  สวนสาธารณะสะพานพระราม 7  สวนวนธรรม  สวน 60 พรรษา สมเด็จพระบรมราชินีนาถ  สวน 50 พรรษาฯ มหาจักรีสิรินธร  สวนสุขภาพประชานุกูล  สวนพรรณภิรมย์  สวนนวมินทร์ภิรมย์  สวนนาคราภิรมย์  สวนบางนาภิรมย์  สวนน้ำบริเวณซอยลาดพร้าว 71  สวนวารีภิรมย์  สวนสุขภาพกองทัพอากาศ  สวนสุขภาพแต้จิ๋ว  สวนสาธารณะคลองช่องนนทรี  อุทยานเฉลิมพระเกียรติพระบาทสมเด็จพระมหาภูมิพลอดุลยเดชมหาราช บรมนาถบพิตร  ศูนย์กีฬาทางน้ำบึงหนองบอน  |  |
| ลอยฟ้าเหนือแม่น้ำเจ้าพระยา |  สวนลอยฟ้าเจ้าพระยา  |  |
| ฝั่งธนบุรี |  วงเวียนใหญ่  สวนธนบุรีรมย์  สวนทวีวนารมย์  อุทยานเฉลิมพระเกียรติสมเด็จพระศรีนครินทราบรมราชชนนี  สวนเฉลิมพระเกียรติฯ 80 พรรษา  สวนยอดแขม  สวนหลวงพระราม 8  สวนมณฑลภิรมย์  สวนเพชรกาญจนารมย์  สวนสิรินธราพฤกษาพรรณ  สวนบางแคภิรมย์  สวนบางกอกใหญ่  |  |
| ในอดีต |  สวนสัตว์ดุสิต  |  |
สวนลุมพินี พ.ศ. 2489
ภูมิทัศน์เมืองโดยรอบสระเก็บน้ำสวนลุมพินี
สะพานเขียว ตั้งอยู่ทางทิศตะวันออกเฉียงเหนือของสวนลุมพินี เป็นทางเดินที่ใช้เชื่อมต่อไปยังสวนเบญจกิติ
โรงพยาบาลจุฬาลงกรณ์เมื่อมองจากสวนลุมพินี
จุฤทธิ์ ลักษณวิศิษฏ์

| จุฤทธิ์ ลักษณวิศิษฏ์ม> ป.ช., ม.ว.ม. |
| --- | --- |

รองโฆษกพรรคประชาธิปัตย์
ดำรงตำแหน่ง 11 พฤศจิกายน พ.ศ. 2561 – 9 ธันวาคม พ.ศ. 2566   (5 ปี 28 วัน)
 
ข้อมูลส่วนบุคคล
เกิด: 16 เมษายน พ.ศ. 2515 (52 ปี) อำเภอท้ายเหมือง จังหวัดพังงา ประเทศไทย
พรรคการเมือง: ประชาธิปัตย์ (2542–ปัจจุบัน)
คู่สมรส: พิชชามน ลักษณวิศิษฏ์

จุฤทธิ์ ลักษณวิศิษฏ์ (เกิด 16 เมษายน พ.ศ. 2515) อดีตรองโฆษกพรรคประชาธิปัตย์ อดีตสมาชิกสภาผู้แทนราษฎร แบบบัญชีรายชื่อ อดีตรองผู้อำนวยการพรรค อดีตสมาชิกสภาผู้แทนราษฎรจังหวัดพังงา 2 สมัย เป็นน้องชายจุรินทร์ ลักษณวิศิษฏ์
ประวัติ

จุฤทธิ์ เกิดเมื่อวันที่ 16 เมษายน พ.ศ. 2515 ที่ตำบลทุ่งมะพร้าว อำเภอท้ายเหมือง จังหวัดพังงา เป็นบุตรของวีระกับละเอียด ลักษณวิศิษฎ์ และเป็นน้องชายของจุรินทร์ ลักษณวิศิษฎ์ อดีตหัวหน้าพรรคประชาธิปัตย์ สำเร็จการศึกษาปริญญาตรี สาขาประวัติศาสตร์ จากมหาวิทยาลัยนเรศวร
งานการเมือง

จุฤทธิ์ลงสมัครรับเลือกตั้งสมาชิกสภาผู้แทนราษฎรครั้งแรกใน พ.ศ. 2544 สังกัดพรรคประชาธิปัตย์ และได้รับเลือกตั้งเป็นครั้งแรก แต่ในครั้งต่อมา (พ.ศ. 2548) ไม่ได้รับเลือกตั้ง และกลับมาได้รับเลือกตั้งอีกครั้งใน พ.ศ. 2550
ใน พ.ศ. 2554 ลงสมัครรับเลือกตั้งสมาชิกสภาผู้แทนราษฎรในระบบบัญชีรายชื่อ ลำดับที่ 46 แต่ไม่ได้รับเลือกตั้ง เนื่องจากพรรคได้รับเลือกตั้งแค่ 44 คน ต่อมา ปัญญวัฒน์ บุญมี สมาชิกสภาผู้แทนราษฎรลำดับที่ 26 ได้เสียชีวิตลง จึงได้รับเลื่อนขึ้นมาเป็นแทน
ในปี 2562 เขาได้ลงสมัครรับเลือกตั้งสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ ในลำดับที่ 47 แต่ไม่ได้รับเลือกตั้ง
งานการเมือง > สมาชิกสภาผู้แทนราษฎร

จุฤทธิ์ ลักษณวิศิษฏ์ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดพังงา สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 จังหวัดพังงา สังกัดพรรคประชาธิปัตย์
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 แบบบัญชีรายชื่อ สังกัดพรรคประชาธิปัตย์ (เลื่อนแทน)
เครื่องราชอิสริยาภรณ์

พ.ศ. 2554 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2551 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
เอชทีทีพี 404

ข้อความระบุความผิดพลาด 404 หรือ Not Found เป็นรหัสตอบสนองมาตรฐานที่บ่งบอกว่าฝั่งไคลเอนต์สามารถติดต่อกับเซิร์ฟเวอร์ที่กำหนดได้ แต่เซิร์ฟเวอร์หาสิ่งที่ร้องขอไม่พบ
เซิร์ฟเวอร์เว็บไซต์โฮสติงจะสร้างเพจ "404 Not Found" เมื่อผู้ใช้พยายามเข้าถึงลิงก์เสีย ดังนั้นข้อผิดพลาด 404 จึงเป็นหนึ่งในข้อผิดพลาดที่จำง่ายที่สุดที่ผู้ใช้จะพบบนเว็บ
คำอธิบาย

เมื่อมีการติดต่อผ่านทางเอชทีทีพี เซิร์ฟเวอร์ต้องตอบสนองกับการร้องขอ เช่นเว็บเบราว์เซอร์ส่งคำร้องขอเอกสารเอชทีเอ็มแอล (เว็บเพจ) ด้วยรหัสตอบสนองแบบตัวเลข และตัวเลือกข้อความว่าอนุญาตหรือไม่อนุญาต (ขึ้นอยู่กับรหัสสถานภาพ)
ตัวแรกของรหัส "4" หมายถึงความผิดพลาดทางไคลเอนต์ เช่น การพิมพ์ยูอาร์แอลผิด ตัวเลขที่ตามมาอีกสองตำแหน่ง "04" ระบุสาเหตุของความผิดพลาดที่พบ เอชทีทีพีใช้ระบบรหัสสามตัวในลักษณะนี้ซึ่งคล้ายคลึงกับรหัสที่ใช้ในโพรโทคอลก่อนหน้าอย่างเช่นเอฟทีพีและเอ็นเอ็นทีพี สำหรับรหัสตอบสนอง 404 จะตามด้วย "ข้อความระบุสาเหตุ" ซึ่งเอชทีทีพีใช้ข้อความ "Not Found" และในหลายเว็บเซิร์ฟเวอร์จะกำหนดหน้าเพจเอชทีเอ็มแอลที่มีทั้งรหัส 404 และข้อความ "Not Found"
ความผิดพลาดแบบ 404 นี้มักพบในกรณีที่หน้าดังกล่าวถูกเคลื่อนย้ายหรือลบไป สำหรับในกรณีแรกการตอบสนองที่ดีที่สุดควรที่จะเป็น 301 Moved Permanently ซึ่งสามารถตั้งค่าได้ในไฟล์การตั้งค่าของเซิร์ฟเวอร์โดยส่วนใหญ่ หรือโดยการเปลี่ยนชื่อยูอาร์แอล สำหรับในกรณีที่สอง ควรจะตอบสนองด้วย 410 Gone แทน แต่เนื่องจากการทำให้เซิร์ฟเวอร์มีการตอบสนองทั้งสองกรณีตามที่กล่าวมาแล้ว ต้องใช้การตั้งค่าเซิร์ฟเวอร์พิเศษเพิ่มเติม ทำให้เว็บไซต์ส่วนใหญ่ไม่มีการใช้การตอบสนองทั้งสองแบบ
ความผิดพลาดแบบ 404 ไม่ควรนำไปสับสนกับความผิดพลาดของดีเอ็นเอสที่เกิดขึ้นเมื่อกรอกยูอาร์แอลไปยังชื่อเซิร์ฟเวอร์ที่ไม่มีอยู่ ความผิดพลาดแบบ 404 นั้นเป็นการระบุว่าพบเซิร์ฟเวอร์ แต่เซิร์ฟเวอร์ไม่สามารถเปิดหน้าที่ร้องขอได้
หน้าแสดงข้อผิดพลาดที่กำหนดเอง

เว็บเซิร์ฟเวอร์สามารถตั้งค่าให้แสดงผลแบบกำหนดเอง รวมไปถึงการระบุคำอธิบาย สัญลักษณ์ของเว็บหลักหรือในบางครั้งการใส่ช่องค้นหา สำหรับข้อความในระดับโพรโทคอล ซึ่งถูกซ่อนจากผู้ใช้ มักไม่ค่อยทำหน้าที่กำหนดเอง
ในกรณีของอินเทอร์เน็ตเอกซ์พลอเรอร์ (ก่อนหน้ารุ่น 7) จะไม่แสดงผลหน้าที่กำหนดเอง นอกจากว่าหน้าดังกล่าวจะมีขนาดมากกว่า 512 ไบต์ สำหรับกูเกิล โครมก็มีการแสดงผลที่คล้ายคลึงกัน โดยรหัส 404 ถูกแทนที่โดยหน้าที่แนะนำทางเลือกซึ่งสร้างขึ้นมาโดยขั้นตอนวิธีของกูเกิล ถ้าหน้าที่กำหนดเองมีขนาดน้อยกว่า 512 ไบต์
ปัญหาอีกอย่างที่พบคือถ้าเว็บเพจนั้นไม่มี favicon และมีหน้า 404 ที่กำหนดเอง จะมีการส่งถ่ายข้อมูลเพิ่มมากขึ้น และจะใช้เวลามากขึ้นในการเรียกหน้าดังกล่าว
Soft 404

การดำเนินการใช้ข้อผิดพลาดแบบ 404 ปลอมเพื่อเป็นวิธีการปกปิดการตรวจพิจารณานั้นมีรายงานในประเทศไทย และตูนิเซีย ในตูนิเซีย ซึ่งมีรายงานว่ามีการตรวจพิจารณาอย่างรุนแรงนั้น ประชาชนได้เริ่มตระหนักรู้ถึงธรรมชาติของความผิดพลาดแบบ 404 ปลอมและได้สร้างตัวละครในจินตนาการที่มีชื่อว่า "อัมมาร์ 404" ซึ่งเป็นตัวแทนของ "การตรวจพิจารณาที่มองไม่เห็น"
ดูเพิ่ม

รายชื่อรหัสสถานภาพของเอชทีทีพี
ภาพหน้าจอของหน้าแสดงข้อผิดพลาด 404
อคัมย์สิริ สุวรรณศุข

| อคัมย์สิริ สุวรรณศุข |
| --- | --- |
อคัมย์สิริ รับบท เจ้าหญิงรัตนาวดี ในภาพยนตร์ ตำนานสมเด็จพระนเรศวรมหาราช
สารนิเทศภูมิหลัง
ชื่อเกิด: อคัมย์สิริ สุวรรณศุข
เกิด: 10 มิถุนายน พ.ศ. 2525 (42 ปี) กรุงเทพมหานคร ประเทศไทย
ส่วนสูง: 1.65 เมตร (5 ฟุต 5 นิ้ว)
คู่สมรส: วัฒนา เจริญศักดิ์วัฒนา (2564–ปัจจุบัน)
อาชีพ: นักแสดง พิธีกร
ปีที่แสดง: พ.ศ. 2545–ปัจจุบัน
สังกัด: เอ็กแซ็กท์ แกรมมี่ (2545–2552) สถานีโทรทัศน์สีกองทัพบกช่อง 7 (2552–2560)
อคัมย์สิริ สุวรรณศุข (เกิด 10 มิถุนายน พ.ศ. 2525) ชื่อเล่น จั๊กจั่น เป็นนักแสดงและพิธีกรชาวไทย มีผลงานที่มีชื่อเสียงหลายเรื่องเช่นรอยรักรอยบาป, ขุนเดช, ลิลลี่สีกุหลาบ, คือหัตถาครองพิภพ, สุสานคนเป็น, ลิขิตริษยา, คนเริงเมือง, ตุ๊กตาผี, เวกอัปชะนีเดอะซีรีส์ เป็นต้น
ประวัติ

อคัมย์สิริ สุวรรณศุข ชื่อเล่น จั๊กจั่น เกิดเมื่อวันที่ 10 มิถุนายน พ.ศ. 2525 ที่โรงพยาบาลสมิติเวช กรุงเทพมหานคร แต่ครอบครัวของอคัมย์สิริมีพื้นเพเป็นคนจังหวัดสมุทรปราการ มีเชื้อสาย ไทย-จีน-มอญ บิดาชื่อ นายประภัสสร สุวรรณศุข มีเชื้อมอญ บิดาทำอาชีพเหมืองแร่ที่จังหวัดภูเก็ต เสียชีวิตด้วยอุบัติเหตุทางรถยนต์ตั้งแต่อคัมย์สิริมีอายุ 2 ขวบ มารดาชื่อ นางวนิดา สุวรรณศุข เป็นชาวไทยเชื้อสายจีน มีอาชีพเป็นพนักงานธนาคาร มีพี่ชาย 1 คน พี่ชายชื่อ นายฤกษ์บุญ สุวรรณศุข พี่ชายเคยใช้ชีวิตอยู่สหรัฐอเมริกา ทำงานด้าน วิศวกรรมคอมพิวเตอร์ บริษัทไมโครซอฟท์ ด้านชีวิตครอบครัว สมรสกับ นาย วัฒนา เจริญศักดิ์วัฒนา
อคัมย์สิริเรียนจบมัธยมศึกษาตอนปลาย จากโรงเรียนเซนต์โยเซฟทิพวัล และสำเร็จการศึกษาระดับปริญญาตรี คณะนิเทศศาสตร์ สาขาวิทยุและโทรทัศน์ มหาวิทยาลัยกรุงเทพ จบการศึกษาเมื่อปี พ.ศ. 2547
เธอชื่นชอบนักแสดง อินทิรา แดงจำรูญ นักร้อง ธงไชย แมคอินไตย์, ปฏิภาณ ปฐวีกานต์ และ นูโว ชอบดนตรีแนวอาร์แอนด์บี ดิสโก้ และป๊อป[ต้องการอ้างอิง]
ผลงานชิ้นแรก โฆษณามือถือโนเกียและเป็น 1 ใน 5 Exact Star Search By Citra ต่อมาก็อวดโฉมในโปสเตอร์โค้ก, กรมสุขภาพจิต, รีจอยซ์ รีไววิ่ง, ออเร้นท์ โมบาย ท้อปอัพ, โฆษณา วีต้า เบอร์รี่, โฆษณา เพียวแอนด์มาย
สำหรับละครมีซิตคอม "เฮฮาคาเฟ่" กับ ละครหลังข่าวทางช่อง 3 "หน้าต่างสีชมพู ประตูสีฟ้า" ปี พ.ศ. 2546 และมิวสิกวิดีโอเพลงยังยิ้มได้ ของพลพล
ผลงานละครล่าสุดที่เธอรับบทนางร้ายครั้งแรก คือเรื่อง อาทิตย์ชิงดวง ผลงานของค่ายเอ็กแซ็กท์ ปี พ.ศ. 2552 ออกอากาศหลังข่าวภาคค่ำ ทางสถานีวิทยุโทรทัศน์กองทัพบก ผลงานด้านพิธีกร คือ รายการอิ่มละไม ทางช่อง 3
เคยเซ็นสัญญาการเป็นนักแสดงอยู่ภายใต้สังกัด ช่อง 7 สี ตั้งแต่วันที่ 3 สิงหาคม นับตั้งแต่ ปี พ.ศ. 2552 เป็นต้นมา จนถึง ปี 2560 ปัจจุบันเป็นนักแสดงอิสระ
เคยเป็นพรีเซนเตอร์ ให้กับ โฆษณาแชมพูสระผมรีจอยส์ มาตั้งแต่ ปี 2553 ถึง ปัจจุบัน
ในปี พ.ศ. 2552 มีผลงานจากละครพีเรียด อย่าง รอยรักรอยบาป คู่กับ อัมรินทร์ นิติพน แสดงเป็นนางเอกครั้งแรกของ ช่อง 7 สี เรื่องแรกที่แสดง คือ พ่อหนูเป็นซุปเปอร์สตาร์ คู่กับ เวียร์ ศุกลวัฒน์ เป็นครั้งแรก และในเรื่อง ขุนเดช ก็ได้เล่นคู่กับ หนุ่ม เวียร์ อีกเช่นกัน และมีผลงานละครยอดฮิต อย่างลิลลี่สีกุหลาบ และ ดุจดาวดิน ยังมีละครตามมาอีกมาก เช่น ลุย นางสาวรักดี เสือสมิง เป็นต้น
มีผลงานในเรื่องวงษ์คำเหลาของหม่ำ จ๊กมกและได้เล่นเป็นแขกรับรับเชิญใน ภาพยนตร์ใหม่กะหม่ำโดนกะโดน เป็นเรื่องที่ 2 และมีผลงานภาพยนตร์ หม่อมเจ้าชาตรีเฉลิม ยุคล เรื่อง ตำนานสมเด็จพระนเรศวรมหาราช รับบทเป็น เจ้าหญิง รัตนาวดี
มีโอกาสได้ร่วมแสดงนำในภาพยนตร์ต่างประเทศ อย่าง ปาดังเบซาร์ I Carried You Home ซึ่งภาพยนตร์เรื่องนี้ได้รับทุนสร้างจาก ประเทศเกาหลี
ผลงานการแสดง > ละครโทรทัศน์

| ปี พ> ศ. | เรื่อง | รับบทเป็น | ออกอากาศ |
| --- | --- | --- | --- |
| 2545 | เฮฮาคาเฟ่ | ต้อยติ่ง | ช่อง 5 |
| 2546 | หน้าต่างสีชมพู ประตูสีฟ้า  | ชมพูแพร | ช่อง 3 |
| 2548 | ฝันเฟื่อง  | วิไลลักษณ์ | ช่อง 5 |
| 2548 | พรุ่งนี้ไม่สาย...ที่จะรักกัน | ฝ้ายแก้ว | ช่อง 5 |
| 2549 | ผู้พิทักษ์รักเธอ | ลูกโซ่ จิราภา | ช่อง 5 |
| 2549 | สัญญาแค้นแสนรัก | วงเวียน | ช่อง 7 |
| 2550 | ดั่งดวงตะวัน | ไหมทอง | ช่อง 3 |
| 2550 | เปลือกเสน่หา | เรณุกา (อุ๋ม) | ช่อง 5 |
| 2551 | สู่แสงตะวัน | รวิกานต์ (รวิ) | ช่อง 7 |
| 2552 | อาทิตย์ชิงดวง  | ฟ้ารุ่ง (ฟ้า) | ช่อง 5 |
| 2552 |  รักแท้แก้ได้ | ศรัณย่า | ช่อง 7 |
| 2552 | รอยรักรอยบาป | จวน | ช่อง 7 |
| 2553 | พ่อหนูเป็นซูเปอร์สตาร์  | เคท (เคธี่) | ช่อง 7 |
| 2554 | ลุย | กำนันบุปผา | ช่อง 7 |
| 2554 | ลิลลี่สีกุหลาบ | หลี่ฮั้ว (ลิลลี่) | ช่อง 7 |
| 2554 | นางสาวรักดี | รักดี | ช่อง 7 |
| 2555 | ดุจดาวดิน | ปานฟ้า | ช่อง 7 |
| 2555 | ขุนเดช | อาจารย์ดารา | ช่อง 7 |
| 2555 | เสือสมิง | กินรี / แม่ผีฟ้าหน้าทอง / เจ้านางชะเวมะรัต / ดร.วิภาวี | ช่อง 7 |
| 2556 |  ลิเกเงินร้อย  | แก้วกุดั่น | ช่อง 7 |
| 2556 | คือหัตถาครองพิภพ | สะบันงา | ช่อง 7 |
| 2557 | ยมบาลเจ้าขา | บัวสวรรค์ (รับเชิญ) | ช่อง 7 |
| 2557 | สุสานคนเป็น | รสสุคนธ์ (รับบทนางร้าย) | ช่อง 7 |
| 2557 |  เนตรนาคราช  | วาเนสซ่า (รับเชิญ) | ช่อง 7 |
| 2558 | คาดเชือก  | ละไม | ช่อง 7 |
| 2559 |  เหยี่ยวรัตติกาล | ราตรี | ช่อง 7 |
| 2559 | ลิขิตริษยา | ซ่อนกลิ่น | ช่อง 7 |
| 2560 | พริ้ง คนเริงเมือง | พริ้ง | ช่อง 7 |
| 2561 | Wake Up ชะนี The Series | เจน | ช่องวัน 31 |
| 2561 | Club Friday the Series 10 รักนอกใจ ตอน ความลับ | ก้อย | ช่องจีเอ็มเอ็ม 25 |
| 2562 | ตุ๊กตาผี | นวลทิพย์ / ผีนวลทิพย์ | ช่อง 3 เอชดี |
| 2562 | นางมาร | อนัณยตา / ปาณิศา | ช่องจีเอ็มเอ็ม 25 |
| 2562 | พยัคฆ์ร้ายสาย(ส)ลับ | ซูซี่ | ทรูโฟร์ยู |
| 2562 | Voice สัมผัสเสียงมรณะ | พิมพ์ดาว | ทรูโฟร์ยู |
| 2562 | สางนางพราย | เจ้าหญิงเมธาวลัย (อดีต) / เมธาวลัย เจริญสกุล (ปัจจุบัน) | ช่อง 8 |
| 2563 | สะใภ้ไร้ศักดินา | ขวัญข้าว สาวสยาม / ปลิวลม (ปลิว) | ช่อง 8 |
| 2563 | Wake Up ชะนี Very Complicated | เจน | ช่องจีเอ็มเอ็ม 25 |
| 2566 | แผนการ (รัก) ร้ายของนายเจ้าบ่าว | เจ๊อิ่ม | ช่องจีเอ็มเอ็ม 25 |
| 2566 | เรือนชฎานาง | ชฎาพร | ช่อง 8 |
ผลงานการแสดง > บทบาทพิเศษ

เมนเทอร์ เดอะเฟซเมนไทยแลนด์ ซีซัน 3 ทาง ไทยรัฐทีวี
ผลงานการแสดง > ละครเฉลิมพระเกียรติ

| ปี | เรื่อง | บทบาท |
| --- | --- | --- |
| 2549 | ละครเฉลิมพระเกียรติ  ตอน "ข้าวของพ่อ" | แก้ว |
| 2551 | ละครเฉลิมพระเกียรติ  ตอน "สถิต ณ ดวงใจ" | พลอย |
| 2552 | ละครเฉลิมพระเกียรติ  เรื่อง "ดั่งดาวพราวแสง" | เสาวนิต |
| 2559 | ละครเฉลิมพระเกียรติชุด "ใต้ร่มพระบารมี" เรื่อง "จากฟากฟ้าสุราลัย" | นภาภรณ์ |
ผลงานการแสดง > ซิทคอม

พ.ศ. 2548 บุญดีผีคุ้ม รับบทเป็น ขิง ทางช่อง 9 โมเดิร์นไนน์ทีวี
พ.ศ. 2550 - พ.ศ. 2552 ผู้กองเจ้าเสน่ห์ รับบทเป็น ร.ต.อ.หญิง เขมนิจ ประภาพร / ผู้กองเข็ม ทางช่อง 3
เฮง เฮง เฮง (ดารารับเชิญ 6 ตอน) ทางช่อง 3
ผลงานการแสดง > ละครเวที

พ.ศ. 2550 ฟ้าจรดทราย​ รับบทเป็น เจ้าหญิงชาลิตา
ผลงานการแสดง > ภาพยนตร์เฉลิมพระเกียรติ

ภาพยนตร์เฉลิมพระเกียรติปิดทองหลังพระ ตอน ความฝันอันสูงสุด เข้าฉายในปี 2553
ภาพยนตร์เฉลิมพระเกียรติ แผ่นดินของพ่อ เข้าฉายในปี 2555